Neuron
Neuron (-i, n., pl. neura; aliquando etiam neuron, -onis, n.; a Graeco νεῦρον, -ου, n., "nervus") sive neuronum (-i, n.) sive neurocytus (-i, m.) seu neurocyta est excitabilis systematis nervorum cellula animalium superiorum. Propter membrana ad stimulos sentiendos apta, neura quam optima sunt communicatu: et sensus externos recipiunt et impulsus nervosos inter se ipsas aut alias cellulas ducunt. Neurona, una cum cellulis glialibus, textu nervoso attribuuntur. Partes tres habent: perikaryon (soma), vel corpus neuri, ubi situs est nucleus, Nissli corpusculi, et alia organula; dendrita, quae sunt elongationes breves e somate quasi nexus adhibiti cum ceteris neuris, et axon, pars longissima neuri. E neuris compositi sunt nervi, quamobrem particulas primas esse dicuntur medullae spinalis et cerebri. Cerebrum humanum circiter 86 milliarda neuronorum habet. Iunctura neurorum synapsis appellatur. Cuique neuro sunt circiter 10 000 synapsium.